Държавен вестник, бр. 16, 2015 г., стр. 25

БРОЙ  16	
Д Ъ Р Ж А В Е Н  В Е С Т Н И К 	
СТР.  25  
5. други преки разходи, пряко свързани с 
подготовката, управлението, координацията, 
мониторинга, оценката, информацията и кон­
трола на Оперативната програма и свързани 
с изпълнението на допустимите дейности.
(2) Разходите за трудови възнаграждения 
по ал. 1, т. 1 са допустими, при условие че са 
пряко свързани с дейностите по подготовката, 
управлението, координацията, мониторинга, 
оценката, информацията и контрола на Опе­
ративната програма и са определени в длъж­
ностните характеристики и/или в договорите 
за назначаване на служителите.
(3) В случаите, когато служителите по ал. 2 
съгласно длъжностната си характеристика 
изпълняват и други дейности извън подготов­
ката, управлението, координацията, монито­
ринга, оценката, информацията и контрола 
на програмата, разходите за възнаграждения 
се считат за допустими за финансиране по 
линия на техническа помощ в размер на про­
центно съотношение на годишна база между 
изпълнените задължения по Оперативната 
програма, заложени в длъжностна характе­
ристика, и общо изпълнените задължения по 
длъжностна характеристика.
Чл. 39. (1) Разходите за възнаграждения на 
служителите от централната и териториалната 
администрация на Управляващия орган, из­
вън случаите по чл. 38, ал. 2 и 3, във връзка 
с изпълнение на операции по Оперативната 
програма са допустими, при условие че:
1. в длъжностната характеристика на служи­
теля по служебно или трудово правоотношение 
е включено и изпълнението на конкретни 
дейности по утвърдени операции, или 
2. е налице сключен договор за услуга 
със служителя за изпълнение на конкрет­
ни дейности по утвърдени операции извън 
установените му по служебно или трудово 
правоотношение работно време и задължения.
(2) Размерът на часовата ставка на възна­
граждение на служителя за изпълнението на 
дейности по утвърдени операции не преви­
шава размера на възнаграждение на часова 
база, което лицето получава за изпълнение 
на дейности по основното си служебно или 
трудово правоотношение. 
(3) Лицата по ал. 1, т. 2 не може да от­
читат повече от 80 часа месечно във връзка 
с управлението и изпълнението на всички 
проекти, в които участват, в т. ч. изпълнени­
ето на дейности по утвърдени операции по 
Оперативната програма.
Чл. 40. (1) За действително платени се счи­
тат реално извършените разходи, извършени 
от бенефициенти/партньорски организации 
в парична форма. 
(2) При възстановяване на действително 
направени и платени допустими разходи 
максималните размери за всеки отделен вид 
разход се определят спрямо общите допусти­
ми разходи по операцията. В отделни случаи, 
когато даден разход е обвързан с друг вид 
разход, като основа може да се използват 
общите допустими разходи за съответния вид, 
с който е обвързан.
Чл. 41. (1) Управляващият орган гаран­
тира, че всички разходооправдателни доку­
менти по отношение на разходи по линия на 
Фонда за операциите, за които общата сума 
на допустимите публични разходи не надви­
шава левовата равностойност на 1 000 000 
евро, са на разположение на Европейската 
комисия и на Европейската сметна палата, 
при поискване, за период от три години, 
считано от 31 декември след предаването на 
отчетите, в които са включени разходите по 
операцията. Периодът от време се прекъсва 
в случай на съдебно производство или при 
надлежно обосновано искане на Европей­
ската комисия. 
(2) В случай на операции, различни от 
горепосочените, всички разходооправдателни 
документи се предоставят на разположение за 
период от две години, считано от 31 декември 
след предаването на отчетите, в които са 
включени окончателните разходи по приклю­
чената операция.
(3) Управляващият орган може да реши 
да приложи за операции, за които общият 
размер на допустимите разходи не надвишава 
левовата равностойност на 1 000 000 евро, 
правилото, посочено в ал. 2. 
(4) В изпълнение на разпоредбите на 
чл. 51, параграф 2 от Регламент № 223/2014 г. 
Управляващият орган ще информира бене­
фициентитите/партньорските организации за 
началната дата на периода, в който докумен­
тите следва да се съхраняват.
(5) Дейностите по архивиране и съхранение 
на счетоводните документи се извършват в 
съответствие с изискванията на Закона за 
счетоводството и чл. 51 от Регламент (ЕО) 
№ 223/2014 в зависимост от това кой срок на 
съхранение е по-дълъг.
(6) В случай че национален нормативен акт 
или нормативен акт на Общността предвижда 
по-дълъг срок за съхранение на документи, се 
прилагат съответните специфични разпоредби 
на националния нормативен акт или на акта 
на Общността.
Чл. 42. Всяко плащане, получено от бене­
фициента/партньорската организация, произ­
тичащо от договорна санкция в резултат на 
нарушение на договор между бенефициента 
и трета страна или страни, или извършено в 
резултат на оттеглянето на оферта от трета 
страна, избрана по правилата за възлагане на 
обществени поръчки, не се смята за приход 
и не се приспада от допустимите разходи за 
операцията.